b'\n_START_ARTICLE_\nCogetinci\n_START_SECTION_\nLega\n_START_PARAGRAPH_\nNaselje le\xc5\xbei severovzhodno od ob\xc4\x8dinskega sredi\xc5\xa1\xc4\x8da, deloma v dolini isto imenskega potoka, desnem pritoku reke \xc5\xa0\xc4\x8davnice, ter na vzhodnem pobo\xc4\x8dju hriba, ki meji s Cenkovo, v dolini prevladujejo travniki, na vi\xc5\xa1jih legah je nekaj njiv, na ju\xc5\xbenih pobo\xc4\x8djih tudi nekaj vinogradov, na severnih pobo\xc4\x8djih pa raste me\xc5\xa1ani gozd.\n_START_SECTION_\nZgodovina\n_START_PARAGRAPH_\nNaselje se prvi\xc4\x8d omenja leta 1321 v urbarju salzbur\xc5\xa1ke \xc5\xa1kofije kot Czogendorf, ob cenkovski cesti stoji ku\xc5\xbeno znamenje iz leta 1529, ko je tu pusto\xc5\xa1ila kuga. Pred drugo svetovno vojno so pri \xc4\x8cehovih in Horvatovih bile najdene kamnite sekire, eno od njih hrani mariborski pokrajinski muzej. Med drugo svetovno vojno se je naselje imenovalo Zoggendorf. V Cogetincih so bili rojeni Vinko Mo\xc4\x8dnik doktor cerkvenega prava, Janez Trstenjak teolog in etnolog, in Rajmund \xc4\x8cu\xc4\x8dek gimnazijski profesor. _NEWLINE_V za\xc4\x8detku 21. stoletja se je videz naselja precej spremenij, namre\xc4\x8d skozi cogetin\xc5\xa1ko dolino je bila zgrajena Avtocesta A5, zaradi katere so bile potrebne ve\xc4\x8dje spremembe, kot so; premaknjena struga Cogetinskegakega potoka, izgradnja nekaj podvozij za lokalne ceste, poru\xc5\xa1enje Raj\xc5\xa1pove kmetije.'